**Daugavpils pilsētas domes 2020.gada 19.novembra saistošo noteikumu Nr.43 “Grozījums Daugavpils pilsētas domes 2015.gada 30.janvāra saistošajos noteikumos Nr.4 "**[**Ģimenes vai atsevišķi dzīvojošas personas atzīšana par maznodrošinātu**](https://likumi.lv/ta/id/272020-gimenes-vai-atseviski-dzivojosas-personas-atzisana-par-maznodrosinatu)**" paskaidrojuma raksts**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| Projekta nepieciešamības pamatojums | Likuma “Par palīdzību dzīvokļa jautājumu risināšanā” 14.panta sestā daļa paredz, ka par maznodrošinātu atzīstama persona, kuras ienākumi un materiālais stāvoklis nepārsniedz attiecīgās pašvaldības domes noteikto līmeni, kas savukārt nedrīkst būt zemāks par trūcīgas personas ienākumu un materiālā stāvokļa līmeni.Noteikumi paredz palielināt ģ[imenes (personas) ienākuma līmeni līdz 400 *euro* personas atzīšanai par maznodrošinātu](https://likumi.lv/ta/id/272020-gimenes-vai-atseviski-dzivojosas-personas-atzisana-par-maznodrosinatu), un pieļaujamo uzkrājumu apmēru 1200 *euro*, tādejādi paplašinot personu loku maznodrošinātas ģimenes (personas) statusa saņemšanai.Saeimā ir iesniegts un tiek izskatīts likumprojekts “Grozījumi Sociālo pakalpojumu un sociālās palīdzības likumā”, kas pārejas noteikumu 41.punktā paredz, ka līdz 2020.gada 31.decembrim izsniegtā izziņa par atbilstību trūcīgas un maznodrošinātas ģimenes (personas) statusam ir spēkā līdz izziņā norādītā termiņa beigām, bet ne ilgāk kā līdz 2021.gada 30.novembrim, un šajā laikā tā ir pamats valsts un pašvaldības normatīvajos aktos noteikto pabalstu un atvieglojumu saņemšanai.Paredzēts, ka noteikumi stājas spēkā ar 2020.gada 1.decembri un tādejādi līdz 2020.gada 31.decembrim saņemtais maznodrošinātas ģimenes (personas) statuss saglabāsies uz tā piešķiršanas termiņu, bet ne ilgāk kā līdz 2021.gada 30.novembrim, un tas būs pamats ģimenei (personai) valsts un pašvaldības noteikto pabalstu un atvieglojumu saņemšanai.Ar 2021.gada 1.janvāri stāsies spēkā grozījumi Sociālo pakalpojumu un sociālās palīdzības likumā, kas noteiks citu kārtību maznodrošinātas ģimenes (personas) statusa saņemšanai (piemēram, tiek plānots ka pašvaldībām nebūs tiesību saistošajos noteikumos noteikt tos īpašumus, kas netiek ņemti vērā, piešķirot maznodrošinātas ģimenes (personas) statusu).  |
| Īss projekta satura izklāsts | Noteikumi paredz grozījumu 3.punktā un 3.1.apakšpunktā un nosaka, ka tie stājas spēkā ar 2020.gada 1.decembri. |
| Informācija par plānoto projekta ietekmi uz pašvaldības budžetu | Noteikumi tiks īstenoti Sociālajam dienestam piešķirto budžeta līdzekļu ietvaros.Noteikumi pozitīvi ietekmēs aptuveni  600 ģimenes.  |
| Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms. |
| Informācija par administratīvajām procedūrām | Netiek mainītas. |
| Informācija par konsultācijām ar privātpersonām | Nav notikušas. |

Domes priekšsēdētājs I.Prelatovs

*Dokuments ir parakstīts ar drošu elektronisko parakstu un satur laika zīmogu*